OzLabs/hebrew-wiki-articles huggingface dataset:
פנדר ג'אז בס

ג'אז בס סטנדרטית
הפנדר ג'אז בס (באנגלית: Fender jazz bass) (או בקיצור J-בס), היה הדגם השני של בס חשמלי שנוצר על ידי ליאו פנדר.
"הג'אז בס" שונה מ"הפרסיז'ן בס" של פנדר בכך שהטון שלה חמים יותר ועשיר יותר, עם פחות דגש על ההרמוניה הבסיסית. בנוסף, לג'אז בס יש שני פיקאפים לא מפוצלים ואילו לפרסיז'ן פיקאפ אחד מפוצל.

הג'אז בס משמש בעיקר בסגנונות כמו ג'אז, פאנק, דיסקו, רגאיי, בלוז ורוק.

==היסטוריה==
ה"פנדר ג'אז בס" הוצגה לראשונה בשנת 1960 כדגם "DELUXE" והיא הוצגה בתור גרסת באס של גיטרת ה"ג'אז מאסטר" של פנדר שגם היא שווקה לראשונה בתור דגם "DELUXE" בזכות עצמו.
לג'אז בס יש שני פיקאפים יחידי סליל עם שני מגנטים מתחת לכל מיתר. טכנולוגיה זו נתנה תדרים גבוהים מודגשים יותר, כדי להתחרות בגיטרת הבס של ריקנבאקר שהוצגה בשנת 1957.
הצוואר של הג'אז בס צר בהרבה מזה של הפרסיז'ן בס. אמנם דגם ה"פרסיז'ן בס" היה מיוחס במקור לגיטרת טלקסטר (ולאחר שנת 1957, סטראטוקסטר) הסגנון של הג'אז בס היה יותר מושפע מה"ג'אז מאסטר" של פנדר.

המטרה המקורית של הג'אז בס היא לגרום לנגני הקונטרבס לעבור להשתמש בבס חשמלי.

לג'אז בס המקורית היו שני כפתורים (knobs) ,אחד השולט בעוצמת הגיטרה ואחד לשליטה בפיקאפים.

לאחר שרשת CBS רכשה את פנדר בשנת 1965 הוכנסו כמה שינויים קוסמטיים בג'אז בס; בנוסף לצוואר המייפל קיבלה הג'אז בס גם צוואר מעץ רוזווד (סיסם הודי) ובנוסף לפסים על הצוואר הוסיפו נקודות.

==מודלים==
(מתועתק מאנגלית)
*סטנדרט ג'אז בס
*"פרטלס" סטנדרט ג'אז בס
*סטנדרט ג'אז בס (חמישה מיתרים)
*אמריקן סטנדרט ג'אז
*"פרטלס" אמריקן סטנדרט ג'אז בס
*אמריקן סטנדרט ג'אז בס (חמישה מיתרים)
*אמריקן סטנדרט ג'אז בס (שמאלית)
*דלוקס אקטיב ג'אז בס
*דלוקס אקטיב ג'אז בס (חמישה מיתרים)
*אמריקן דלוקס ג'אז בס
*אמריקן דלוקס ג'אז בס (חמישה מיתרים)
*אמריקן וינטז' '62 ג'אז בס
*אמריקן וינטז' '75 ג'אז בס
*"הייווי וון" ג'אז בס
*60s' ג'אז בס
*70s' ג'אז בס
*"רווד וורן" 60s' ג'אז בס
*אמריקן ספיישל ג'אז בס
*בלאקטופ ג'אז בס
*מודרן פלייר ג'אז בס
*ריאישו 62' ג'אז בס (תוצרת יפן)
*איירודיין ג'אז בס
*ריאישו 75' ג'אז בס (תוצרת יפן)
*ג'אז בס V (חמישה מיתרים, תוצרת יפן)

==תכונות עיצוב==

"אמריקן דלוקס ג'אז בס"

בחלק מדגמי ה"DELUXE" יש פר-אמפ "אקטיבי", במקום שליטת טון פסיבית יחידה, לבסים האלו יש שלושה שולטי אקולייזר נפרדים.
לדגמים אלו היו 22 סריגים, שיבוצי נקודות ואספקת חשמל ל-18 וולט בדגמים מסוימים.
ה"דלוקס ג'אז בס" הפך מיד לחלק מרכזי בתעשיית הבס החשמלי בפנדר בשנת-1995, הם שינו את השם מ"דלוקס ג'אז בס" ל"אמריקן דלוקס ג'אז בס" בשנת-2000.

ה"אמריקן דלוקס ג'אז בס" (זמין גם בגרסת חמישה מיתרים ו"פרטלס") כולל גם שני פיקאפים מסמריום קובלט

==קישורים חיצוניים==

קטגוריה:גיטרה
ג'אז
שרלין, נסיכת מונקו

שרלין, נסיכת מונקו (בצרפתית: Charlène; קודם הנישואין שרלין ויטסטוק; נולדה ב-25 בינואר 1978), היא אשתו של אלבר השני, נסיך מונקו. היא גם שחיינית אולימפית לשעבר מדרום אפריקה.

==ביוגרפיה==
שרלין היא בתם של מישל ולינט ויטסטוק. היא נולדה בבולאוואיו שברודזיה (כיום זימבבואה) למשפחה ממוצא גרמני, אנגלי, דרום אפריקאי ורודזי. משפחתה עברה לטרנסוואל, דרום אפריקה בשנת 1989 לאחר שהתגוררו בזימבבואה במשך כמה שנים.

===קריירת שחייה===
במשחקי אפריקה שנערכו ביוהנסבורג דרום אפריקה בשנת 1999 זכתה שרלין ב-4 מדליות, 3 זהב ו-1 כסף. מדליות זהב, במשחה ל-100 מטר חופשי (57.46 שניות) במשחה ל-100 מטר גב (1:04.31 דקות), לפני קירסטי קובנטרי מזימבבואה (1:05.29 דקות) ובמשחה שליחות 4x100 מטר מעו בשיא אפריקה חדש של 4:11.57 דקות. מדליית כסף במשחה שליחות 4x100 מטר חופשי (3:54.31 דקות).

באולימפיאדת סידני (2000) היא ייצגה את דרום אפריקה וסיימה במקום חמישי במשחה שליחות 4x100 מטר מעורב ביחד עם שרה פווה, מנדי לוץ והלן מילר בשיא אפריקה חדש של 4:05.15 דקות, כשחיינית ראשונה היא קבעה בסגנון גב תוצאה של 1:02.74 דקות. נוסף לכך, היא סיימה במקום 17 במשחה ל-100 מטר גב בתוצאה של 1:03.18 דקות ובמקום 14 במשחה ל-200 מטר גב בתוצאה של 2:14.95 דקות.

במשחקי חבר העמים שנערכו במנצ'סטר 2002 היא זכתה במדליית כסף במשחה שליחות 4x100 מטר מעורב בתוצאה של 4:05.06 דקות, אחרי אוסטרליה ולפני אנגליה. כשחיינית ראשונה היא קבעה בסגנון הגב תוצאה של 1:02.24 שניות. נוסף לכך, היא סיימה במקום רביעי במשחה ל-100 מטר גב בתוצאה של 1:02.42 דקות, במקום חמישי במשחה ל-50 מטר גב בתוצאה של 29.18 שניות ובמקום 11 במשחה ל-200 מטר גב בתוצאה של 2:15.69 דקות.

היא פרשה משחייה תחרותית בשנת 2007.

===חייה כנסיכה===
שרלין פגשה את הנסיך אלבר בשנת 2000 באירוע שחייה במונקו. הם נראו לראשונה יחד בשנת 2006, והיא מלווה את הנסיך אלבר ברבים מתפקידיו הרשמיים מאז. הם הודיעו על אירוסיהם ביוני 2010 ונישאו ב-1 ביולי 2011. ב-30 במאי 2014 הודיע הזוג כי הם מצפים ללידת ילדם הראשון שצפוי להיוולד בסוף השנה.

ב-10 בדצמבר 2014 ילדה שרלין תאומים בת (הנסיכה גבריאלה) ובן (הנסיך ז'אק).

בחודש מאי 2021, בעת ביקור בדרום אפריקה, אושפזה הנסיכה שרלין בעקבות זיהום, שמנע ממנה לחזור לביתה. היא עברה ניתוח בהרדמה מלאה בחודש אוגוסט וחזרה למונקו רק ב-8 בנובמבר. ב-16 בנובמבר ביטלה שרלין את כל פעילויותיה, כולל החגיגות הלאומיות של מונקו, בשל בריאות לקויה. נמסר כי היא סובלת מ"עייפות עמוקה".
==קישורים חיצוניים==

* 

==הערות שוליים==

קטגוריה:נסיכות
קטגוריה:שחייניות גב
קטגוריה:שחייניות חופשי
קטגוריה:שחייניות באולימפיאדת סידני (2000)
קטגוריה:שחייניות אולימפיות דרום אפריקאיות
קטגוריה:ילידות 1978
קטגוריה:נשים מונגאסקיות
קטגוריה:מקבלי עיטור מסדר ההצטיינות של הרפובליקה של פולין
מייקל דאן

מייקל דאן, 1966
מייקל דאן (באנגלית: Michael Dunn; 20 באוקטובר 1934 – 30 באוגוסט 1973) היה שחקן קולנוע וזמר אמריקאי. דאן היה מועמד פרס אוסקר לשחקן המשנה הטוב ביותר לשנת 1965 על הופעתו בסרט "ספינת השוטים".

דאן נולד עם הפרעת הגדילה שגרמה לו לגמדות.

== ביוגרפיה ==
דאן נולד בשם גרי ניל מילר בעיירה שאטק שבאוקלהומה וגדל בעיר דברון שבמישיגן, היה בנם היחיד של ג'וול לפרד מילר. נולד עם הפרעת הגדילה SED שגרמה לו לגמדות מגיל קטן.

כדי להבדיל את עצמו משחקן אחר בשם גרי מילר, שינה את שם הבמה שלו למייקל דאן, "דאן" על שמה של סבתו. למד באוניברסיטת מישיגן אך לאחר פציעה שעבר ברגלו נאלץ לעזוב. לאחר מכן התקבל ל"אוניברסיטת מיאמי", שם שימש כעורך המגזין הראשי.

התפרסם בפעם הראשונה בשנת 1965 בדרמת המלחמה הרומנטית של סטנלי קריימר "ספינת השוטים", בתפקיד הגמד קארל גלוקן, עליו היה דאן מועמד לפרס אוסקר לשחקן המשנה הטוב ביותר.
התפרסם במהלך הקריירה שלו בסדרה "פרוע על המערב" בתפקיד הנבל ד"ר מיגוליטו לובלס, בסרטו החמישי של פרנסיס פורד קופולה "אתה ילד גדול עכשיו", בדרמת הפשע "מאדיגן" ובמותחן "לא כך מתייחסים לגברת".
ב-1964 הועמד דאן לפרס טוני על תפקידו במחזה "הבלדה על הקפה העצוב".

== חיים אישיים ==
דאן היה נשוי לרקדנית ג'וי טלבוט במשך מספר שנים עד שהתגרש, לזוג לא נולדו ילדים. דאן שסבל מעקמת קשה מת בשנתו בגיל 38 לאחר סיבוכים שהתגלו בליבו במהלך צילומים שערך באנגליה.

==קישורים חיצוניים==

* 

קטגוריה:אמריקאים שנולדו ב-1934
קטגוריה:שחקנים נמוכי קומה
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:אמריקאים שנפטרו ב-1973
מידת התפוסה הבריטית הישנה

מידת התפוסה הבריטית הישנה (באנגלית: Builder's Old Measurement ובקיצור BOM או bm) היא נוסחה לחישוב התפוסה או קיבולת המטען של אוניות שהייתה נהוגה באנגליה מ-1650 לערך עד 1835. השיטה, שקיבלה תוקף בחוק של הפרלמנט רק ב-1773, התבססה על אורכה ועל רוחבה המרביים של האונייה, ושימשה הן לקביעת גודלה של האונייה הן לחישוב אגרות הנמל והמכסים שהושתו על בעליה. התפוסה (tonnage או burthen) היא מידת נפח ולא מידת משקל, ויחידותיה הן טונות תפוסה ולא טונות משקל. גודלן של אוניות המלחמה באותה תקופה נקבע גם הוא על פי תפוסתן ולא על פי הַהֶדְחֵק (משקל) כפי שמקובל היום.

הנוסחה בצורתה מ-1773:
<math display="block"> = \frac {({Length}- ()) \times {Beam} \times \frac {Beam}{2}} {94}</math>
כאשר
:Length - אורך האונייה ברגל (feet) מקנה החרטום (stem) עד מזוזת הירכתיים (sternpost) בגובה הסיפון
: Beam - הרוחב המרבי של האונייה ברגל
: Tonnage - תפוסה בטונות (tons)

הנוסחה נשארה בתוקף עד המעבר ממפרשים לקיטור. כדי לאמוד את התפוסה של אוניות קיטור נדרשה שיטה שונה, משום שהיחס בין אורכן לרוחבן היה גדול יותר משל אוניות מפרשים, ומשום שנפח משמעותי של החללים הפנימיים שלהן הוקצה לדודי הקיטור, למנועים ולמגורות הפחם. ב-1849 הונהגה בבריטניה שיטת מורסום המדויקת יותר; היא נקראת על שם ג'ורג' מורסום, ארכיטקט ימי ומזכיר הוועדה שהקימה הממשלה הבריטית למציאת נוסחה עדכנית. על פי השיטה החדשה חישבו את הנפח הפנימי של האונייה ביחידות של רגל מעוקבת בעזרת חוק סימפסון, כשכל 100 רגליים מעוקבות שוות ל-1 טון ברוטו (gross ton).

==לקריאה נוספת==
<div class="mw-content-ltr">
* s.v. "Tonnage" in: Kemp, Peter (editor). The Oxford Companion to Ships & The Sea. Oxford, Oxford University Press, 1976.
* s.v. "Tonnage Measurement and Port Dues" in: Hattendorf, John B. (editor). The Oxford Encyclopedia of Maritime History. New York, Oxford University Press, 2007.
* MacGregor, David R.. Fast Sailing Ships: Their Design and Construction, 1775-1875. London, Conway Maritime Press, 1988.
</div>

==ראו גם==
* מידת התפוסה הבריטית ליכטות

קטגוריה:מידות של כלי שיט
קרנארו (אונייה)

א/ק "קָרנָארוֹ" (S/S Carnaro) הייתה אוניית נוסעים ומשא איטלקית שערכה הפלגות סדירות באגן המזרחי של הים התיכון מ-1919 עד 1938. היא זכורה בתולדות היישוב כמי שהביאה לארץ ישראל רבים מבני העליות הרביעית והחמישית. ב-1938 טבעה האונייה בסערה בים סוף.

==קורותיה==
האונייה נבנתה בגלאזגו, סקוטלנד, עבור חברת הספנות המלכותית האוסטרו-הונגרית "אַדְרִיָה" שבפיומה (כיום ריאקה), והושקה ב-1 באוקטובר 1913 בשם "פרנץ יוזף קיראי" (Ferenc József király, הקיסר פרנץ יוזף הראשון). הייתה זו אוניית קיטור מעורבת להובלת נוסעים ומשא, שערכה הפלגות סדירות במזרח הים התיכון. ב-1925 נקנתה האונייה על ידי חברת הספנות לויד טריאסטינו. היא הוסיפה להפליג באגן המזרחי של הים התיכון, וערכה הפלגות סדירות בין נמלי איטליה, יוון, קפריסין, טורקיה, ארץ ישראל ומצרים. 

רבים מבני העלייה הרביעית ובעיקר העלייה החמישית הגיעו ארצה על סיפונה, והיא נזכרת רבות בספרות הזכרונות של התקופה. בקיבוץ עין החורש נחשבת ה"קרנארו" למעין "מייפלאואר". מייסדי וראשוני הקיבוץ עלו בה ארצה משנת 1929 ועד אמצע שנות השלושים.

האונייה הייתה אחד מאמצעי התחבורה והקשר העיקריים בין ארץ ישראל לאירופה והמזרח הקרוב. בעיתוני התקופה, כמו "דבר" ו"הארץ", נתפרסמו באופן קבוע לוחות הזמנים של הפלגות האונייה ויעדיהן. ידיעה ב"דבר" מ-23 ביוני 1932 מספרת, כי "באניה 'קרנרו' נשלחו אתמול מן הארץ, בעוון פעולות קומוניסטיות, יוסף מורגנשטרן מחיפה (היה אסור כחצי שנה), וזאב דרורי מתל אביב. באניה זו שולח גם וילהלם ג'וקל, גרמני-נוצרי שנכנס לארץ בלי רישיון והיה חשוד גם הוא בקומוניזם". ידיעות אחרות מספרות על אזכרה לתאודור הרצל שערכו נוסעים על סיפונה, על הבאת תיירים ארצה, על התרמת הנוסעים בה לקרן הקיימת לישראל ועוד.

ב-3 באפריל 1938 נטרפה האונייה בסערה בים סוף, 100 מייל דרומית לנמל פורט סודאן.

==קישורים חיצוניים==
* SS Carnaro באתר: [http://www.wrecksite.eu/wreck.aspx?102586 wrecksite.eu]
* אוניות החברה Lloyd Triestino באתר [http://www.theshipslist.com/ships/lines/lloydtriestino.shtml The Ships List]
* Adria Royal Hungarian Sea Nav. Co. Ltd. - Budapest/Fiume - 1881-1920 באתר [http://www.hajoregiszter.hu Hjo-Register]
* SS Ferencz Jozsef Kiraly באתר [https://web.archive.org/web/20160303173016/http://www.clydesite.co.uk/clydebuilt/viewship.asp?id=15459 Clydebuilt database] 

קטגוריה:אוניות נוסעים
קטגוריה:העלייה החמישית
קטגוריה:העלייה הרביעית
אסתר שימקין

אסתר גינצברג קראוזה שימקין (תרל"ד - 19 במאי 1949) הייתה הרופאה העברייה הראשונה בחיפה. אחותו הצעירה של אשר גינצברג ("אחד העם").

==קורות חיים==
ביתה של ד"ר אסתר שימקין ברחוב אחד העם 12, חיפה
אסתר גינצברג נולדה לישעיהו וגולדה (בת יעקב זוזובסקי) בכפר שחכר אביה בדרום-מערב רוסיה (אוקראינה). ב-1905 קיבלה דוקטורט במונפלייה. מאחר שלא היה ברשותה רישיון לעסוק ברפואה בצרפת עבדה במסאז רפואי. גם בארצות הברית לשם היגרה המשיכה בעיסוק זה. ב-1908 עלתה לארץ ישראל. נישאה לאפרים קראוזה, אחיו של אליהו קראוזה, מהנדס ומודד והזוג התיישב, לבסוף, בחיפה. קראוזה הייתה לרופאה היהודייה הראשונה בעיר (הלל יפה התגורר אמנם בעיר, אך פעל בעיקר מחוץ לחיפה). קראוזה אמנם עסקה ברפואה כללית ופנימית אך את עיקר מרצה הפנתה לרפואה מעבדתית, ובחיפה נחשב ד"ר אליהו אורבך כרופא הראשון שמילא את תפקיד הרופא "המלא" הראשון.
קברם של ד"ר אסתר וד"ר ונחום שימקין ב[[בית הקברות היהודי חוף הכרמל]]
במרץ 1920 עבר הזוג להתגורר בירושלים בעקבות התקבלותה לעבודה בקעמצ"א (קבוצת עזרה מדיצינית ציונית אמריקנית), אך במהרה חזרו לחיפה על מנת שתנהל את המעבדה בבית חולים הדסה שנפתח ב-1922 סמוך לביתם ברחוב אחד העם 12. קראוזה השתתפה בישיבה הראשונה של רופאי חיפה שהתקיימה בביתו של יפה. ב-1924 בעת חופשת מחלה בחו"ל נפטר בעלה, אפרים, והיא נישאה לנחום שימקין, מייסד בית החולים, ששכר חדר בביתה. באמצע 1931 החליטה הדסה להעביר את בית החולים לרשות ועד הקהילה העברית בחיפה וכתוצאה מכך נסגרה המעבדה ושימקין העבירה אותה לביתה הפרטי.

==זיכרונותיה==
* בבית הוריו של אחד-העם, בכפר הופטשיצא: מזכרונות אחותו, חיפה: זכרונות, 1941.

==לקריאה נוספת==
* נסים לוי, יעל לוי, רופאיה של ארץ-ישראל, 1799–1948, זכרון יעקב: איתי בחור, 2008, עמ' 335.
* צפורה שחורי-רובין, 'ד"ר אסתר גינצברג: גלגוליה של רופאה יהודייה בראשית המאה העשרים', קורות (שנתון לתולדות הרפואה ומדעי הטבע) כ (תש"ע–תשע"א), ז–יח.
* שי חורב, אסתר שימקין, בלקסיקון החיפאים אישים ודמויות בחיפה, דוכיפת הוצאה לאור, עמ' 368, 2018.

==קישורים חיצוניים==
* 

==הערות שוליים==

קטגוריה:חיפה: אישים
קטגוריה:רופאות ביישוב
קטגוריה:רופאים פנימיים ביישוב
קטגוריה:ישראליות ילידות אוקראינה
קטגוריה:נשות העלייה השנייה
קטגוריה:רפואה בישראל: נשים חלוצות
קטגוריה:ישראליות שנפטרו ב-1949
קטגוריה:ישראלים שנפטרו ב-1949
קטגוריה:אישים הקבורים בבית הקברות חוף הכרמל
בעיה מילולית

בתחום הוראת המתמטיקה, בעיה מילולית היא שאלה המנוסחת בשפת יום-יום שפתרונה דורש שימוש בכלים מתמטיים. 

מטרתן של בעיות מילוליות להדגים לתלמיד את השימושיות של מתמטיקה ביום-יום ולהקנות לתלמיד כלים לפתור בעיות יום-יום באמצעות מתמטיקה. בעיות מילוליות יכולות להוסיף עניין ללימוד המתמטיקה ולהפוך את התחום למוחשי יותר. מבחינה היסטורית, הספרות המתמטית בעת העתיקה לימדה עקרונות מתמטיים כלליים בעיקר באמצעות פתרון בעיות מילוליות.

פתרון בעיה מילולית מורכב משני שלבים: בשלב הראשון ממדלים את הבעיה באופן מתמטי, ובשלב השני מפעילים כלים מתמטיים על המודל כדי להגיע לפתרון.

==דוגמאות==
*בעיה: לבריכה העירונית יש שלושה ברזים הממלאים אותה. לברז הראשון נחוצות שעתיים כדי למלא את הבריכה, לברז השני נחוצות שלוש שעות כדי למלא את הבריכה ואילו לברז השלישי נחוצות שש שעות כדי למלא את הבריכה. כמה זמן ייקח לשלושת הברזים למלא את הבריכה אם כולם נפתחים יחדיו (ובהנחה שקצב הזרימה בכל הברזים אחיד)?
:פתרון: נסמן את נפח הבריכה ב-<math>V</math> ואת הזמן הנחוץ למלא אותה עם שלושת הברזים ב-<math>t</math> (שעות). הברז הראשון ממלא בשעה <math>\tfrac{1}{2}V</math> ולכן ב-<math>t</math> שעות ימלא <math>\tfrac{t}{2}V</math>. באופן דומה הברזים השני והשלישי ממלאים בזמן <math>t</math> שעות נפחים של <math>\tfrac{t}{3}V</math> ו-<math>\tfrac{t}{6}V</math> בהתאמה. לפי הגדרת <math>t</math> זהו הזמן בו הבריכה מלאה, כלומר כל הברזים יחדיו מילאו נפח של <math>V</math>. תנאי זה ניתן לתרגום למשוואה ליניארית: <math>\tfrac{t}{2}V+\tfrac{t}{3}V+\tfrac{t}{6}V = V</math>. חלוקת המשוואה ב-<math>V</math> וחיבור השברים נותן <math>t=1</math>. הפתרון הסופי הוא ששלושת הברזים יחדיו ממלאים את הבריכה בשעה אחת בדיוק. נבחין כי הפתרון לא היה תלוי כלל בערכו של הנפח <math>V</math> כצפוי מניסוח הבעיה. בעיות בעלות אופי דומה מתקבלות מחישוב התנגדות חשמלית במעגל חשמלי עם נגדים המחוברים במקביל.

*בעיה: לחוואי יש גדר שאורכה 400 מטרים והוא מעוניין להקיף עמה שטח מלבני גדול ככל הניתן. כיצד עליו לעשות זאת?
:פתרון: נסמן את אורך המלבן ב-<math>x</math> ואת רוחבו <math>y</math>. לפי הנתון והנוסחה להיקף של מלבן מתקיים: <math>2(x+y) = 400</math>. נחלץ את <math>y</math> במשוואה ונקבל: <math>y = 200-x</math>. לכן שטח המלבן הוא <math>S = xy = x(200-x) = 200x-x^2</math>. אנו מעוניינים למצוא את הערך של <math>x</math> כך ש-<math>S</math> יהיה מקסימלי. השיטה היעילה ביותר למציאת מקסימום של פונקציה היא באמצעות משפט פרמה (שקובע שבנקודת קיצון הנגזרת מתאפסת), אולם במקרה הזה אין צורך לערב חשבון דיפרנציאלי. על ידי השלמה לריבוע מקבלים <math>S = 200x-x^2 = 100^2 - 100^2 +200x-x^2 = 100^2 - (100-x)^2</math>. מכיוון שריבוע הוא תמיד חיובי ביטוי זה שווה לכל היותר ל-<math>100^2</math> וזהו בדיוק הערך המתקבל בנקודה <math>x=100</math> ולכן זוהי נקודת המקסימום. בנקודה זו <math>y = 200-100 = 100</math> ולכן הפתרון הסופי הוא שעל החוואי לתחום שטח שצורתו ריבוע עם צלעות שאורכן 100 מטרים. נשים לב שאין שטח קטן ביותר שניתן לתחום, כי תמיד ניתן לתחום שטח קרוב כרצוננו לאפס אם נקח מלבן שהוא רצועה צרה וארוכה.

==ראו גם==
*מצבתו של דיופנטוס

קטגוריה:הוראת המתמטיקה
יוסי אקרמן

יוסף (יוסי) אקרמן (נולד ב-31 במאי 1949) הוא נשיא ומנכ"ל אלביט מערכות בשנים 1996–2013.

==ביוגרפיה==
יוסי אקרמן נולד בישראל בשנת 1949 ל. סיים לימודי תיכון במגמת אלקטרוניקה בבית הספר המקצועי בסמ"ת בחיפה. במסגרת העתודה האקדמית קיבל תואר ראשון בהנדסת אווירונאוטיקה מהטכניון בחיפה. התגייס לקורס טיס, ממנו הודח לאחר שנה. שירת בחיל האוויר כמהנדס במרכז ניסויי טיסה. בעקבות מות אביו סיים את שירותו בשנת 1975 בדרגת רס"ן, על מנת לנהל את המשק החקלאי של אביו במושב בית לחם הגלילית.

בשנת 1982 הצטרף לאלביט מערכות וכיהן בתפקידי ניהול, בהם סגן נשיא בכיר ומנכ"ל חטיבת מערכות ההגנה, מנכ"ל חברת הבת EFW בארצות הברית, סגן נשיא בכיר בחטיבת התפעול, וסגן נשיא בחטיבת מערכות קרב מתקדמות החל מ-1989.

בשנת 1996 מונה לנשיא ומנכ"ל אלביט מערכות, שימש גם יו"ר קבוצת אלישרא (שנרכשה על ידי אלביט מערכות) ויו"ר ודירקטור במועצות המנהלים של חברות נוספות בקבוצת אלביט מערכות. במהלך כהונתו הוביל רכישה של חברות רבות בידי אלביט מערכות, ובהן:
* 1999 - סאיקלון מוצרי תעופה - חברה העוסקת בייצור חלקי מבנה למטוסים.
* 2000 - אל-אופ - העוסקת בפיתוח וייצור מערכות אלקרואופטיות מתקדמות.
* 2005 - רכישת 70% מחברת אלישרא העוסקת בפיתוח וייצור מערכות לוחמה אלקטרונית.
* 2007 - תדיראן קשר - העוסקת בפיתוח וייצור מערכות תקשורת צבאיות.
* 2009 - שירון - העוסקת בתקשורת פס רחב באמצעות לווין.
* 2009 - קינטיקס - העוסקת בפיתוח וייצור מערכות בקרת אקלים לרכב קרבי משוריין.
* 2009 - BVR - העוסקת בפיתוח סימולטורים ומערכות אימון ותחקור.
* 2010 - שלוש חברות בת של מיקאל: סולתם, הפעילה בתחום הארטילריה, סיימאר, הפעילה בתחום הרק"מ (רכב קרבי משוריין), ו-85% ממניותיה של ITL, המפתחת ומייצרת מערכות בתחום האלקטרו-אופטיקה הצבאית.
* 2011 - רכישת 30% הנותרים של חברת אלישרא.

באוגוסט 2012 הודיע על כוונתו לפרוש מתפקידו בסוף מרץ 2013. מיקי פדרמן, יו"ר הדירקטוריון של אלביט מערכות, עמד על תרומתו של אקרמן לחברה: "תחת הנהגתו, הגדילה החברה את הכנסותיה עשרות מונים וצמחה מחברה מקומית בעיקרה, למובילה גלובלית בתחום העשייה הביטחונית. ליוסי חלק גדול בהישג זה בזכות החזון האסטרטגי, איכויות הניהול וההבנה העסקית."

==חיים אישיים==
אקרמן גדל ומתגורר במושב בית לחם הגלילית, נשוי ואב לארבעה.

שימש בהתנדבות כיו"ר "שותפות 2000" - ארגון שהוקם על ידי הסוכנות היהודית והקהילה היהודית בדטרויט, לתמיכה בפרויקטים בגליל.

בשנת 2009 הוענק לו תואר דוקטור לשם כבוד מהטכניון.

במאי 2014 מונה לחבר הוועדה לבחינת תקציב הביטחון ("ועדת לוקר"), שהגישה המלצותיה ביולי 2015.

בשנת 2020 יצא ספרו מה שאלת היום (יחד עם אוריין צפלין).

במרץ 2023 הצטרף לקבוצת בכירים לשעבר בתעשיות הביטחוניות שיצאו נגד נגד המהפכה המשפטית. במאי 2023 היה שותף להקמת המיזם החברתי "הסיפור המשותף", שמטרתו לאחד את הקרעים בחברה הישראלית.

==קישורים חיצוניים==

* [https://web.archive.org/web/20131015081409/http://www.yedatech.co.il/yt/person.jhtml?value=61 יוסי אקרמן - נשיא ומנכ"ל אלביט מערכות], באתר "ידעטק"
* [http://www.themarker.com/misc/tags/1.4353 יוסי אקרמן], באתר TheMarker
* 
* 
* 
* 
* 

==הערות שוליים==

קטגוריה:מנכ"לים ישראלים
קטגוריה:מנכ"לי אלביט מערכות
קטגוריה:דירקטורים ישראלים
קטגוריה:מהנדסי אווירונאוטיקה ישראלים
קטגוריה:בוגרי בסמ"ת
קטגוריה:מקבלי תואר דוקטור לשם כבוד מהטכניון
קטגוריה:בוגרי הטכניון - מכון טכנולוגי לישראל
קטגוריה:בוגרי העתודה האקדמית
קטגוריה:אנשי המושב
קטגוריה:מועצה אזורית עמק יזרעאל: אישים
קטגוריה:יתומי צה"ל
קטגוריה:ישראלים שנולדו ב-1949
אנה ולנטינוביץ'

אנה ולנטינוביץ'
אנה ולנטינוביץ (Anna Walentynowicz; 13 באוגוסט 1929 - 10 באפריל 2010) הייתה פעילה פולנית בארגון עובדים, אשר פיטוריה מעבודה בנמל גדנסק בשנת 1980 הובילו להקמת ארגון העובדים החופשי סולידריות. היא נחשבת לגיבורה לאומית בפולין.

== אודות ==
ולנטינוביץ' נולדה ברובנו שבאוקראינה של היום והתייתמה מהוריה במהלך מלחמת העולם השנייה. היא החלה לעבוד בנמל לנין שבגדנסק בשנת 1950. תחילה שימשה כרתכית ואחר כך כמפעילת מנוף. בזכות חריצותה בעבודה הוכרה כ"גיבורת עבודה סוציאליסטית" על ידי המשטר הקומוניסטי של פולין, אולם בשנות השבעים החלה לאבד את אמונה בו. היא מעולם לא הייתה חברה במפלגה הקומוניסטית, והייתה קתולית אדוקה, אשר האמינה בצדק חברתי. בחייה המאוחרים הושפעה מאוד מהאפיפיור יוחנן פאולוס השני, עמו פיתחה ידידות אישית. 

היא החלה בפעילות ציבורית לאחר שלמדה שהממונים בנמל גונבים כספי בונוס שהיו אמורים להגיע לעובדים. בעקבות פעילות זאת החלה המשטרה החשאית להתנכל לה.

בשנת 1978 היא הצטרפה לאיגוד העובדים החופשי, אשר פעל בנפרד ממפלגת השלטון הקומוניסטית. היא עזרה בהפצת העלון המחתרתי של האיגוד ברחבי הנמל. עקב השתתפותה באיגוד לא חוקי היא פוטרה מעבודתה ב-7 באוגוסט 1980, כחמישה חודשים לפני שהייתה אמורה לצאת לפנסיה. ההחלטה הזאת עוררה את כעסם של חבריה לעבודה, אשר פתחו בשביתת מחאה על כך ב-14 באוגוסט. שביתה זו הובילה להקמת ארגון סולידריות.

לאחר נפילת הקומוניזם בשנת 1989 התרחקה ולנטינוביץ' מפוליטיקה, מארגוני העובדים וגם מסולידריות. בשנת 2000 סירבה לקבל תושבות של כבוד מהעיר גדנסק. 

ולנטינוביץ' נהרגה בשנת 2010 בהתרסקות מטוס חיל האוויר הפולני ברוסיה, יחד עם בכירים בשלטון הפולני. היא נקברה בעיר מגוריה גדנסק. בשנת 2012 נערך לה טקס קבורה נוסף, לאחר שהתברר שגופתה הוחלפה בטעות בגופה אחרת.

== קישורים חיצוניים ==

* [http://www.logtv.com/films/anna/ ביוגרפיה קצרה]
* 
* 

קטגוריה:ערכים שבהם תבנית בריטניקה אינה מתאימה
קטגוריה:פעילים בארגוני עובדים
קטגוריה:דיסידנטים
קטגוריה:פולנים שנהרגו בתאונות אוויריות
קטגוריה:אבירי מסדר העיט הלבן
קטגוריה:פולניות שנולדו ב-1929
קטגוריה:פולנים שנולדו ב-1929
קטגוריה:פולניות שנפטרו ב-2010
קטגוריה:פולנים שנפטרו ב-2010
מייקל טרוקו

אדוארד מייקל טרוקו (באנגלית: Edward Michael Trucco; נולד ב-22 ביוני 1970) הוא שחקן טלוויזיה וקולנוע ומוזיקאי אמריקאי. המוכר בשל גילום דמותו של סמואל ט. אנדרס בסדרת המדע הבדיוני "בטלסטאר גלקטיקה".

==קורות חייו==
טרוקו נולד בסן מתאו, קליפורניה ולמד בתיכון ג'וניפרו סרה. אביו של טרוקו הוא שוטר ובעקבות כך גם הוא עצמו שאף להצטרף לשורות המשטרה. בקולג' השתתף בקורסי תיאטרון בד בבד עם לימודי משפטים. לימודי המשפטים לא צלחו והוא החליף את המקצוע הראשי לתיאטרון וקיבל תואר מאוניברסיטת סנטה קלרה.

==קריירה==
טרוקו הפך להיות שחקן טלוויזיה פעיל בסוף שנת 1990 בהופעה בתוכניות הטלוויזיה: מגע של מלאכים, בוורלי הילס 90210, ד"ר קווין רופאה במערב. הוא המשיך להופיע עד שנת 2000 בסדרות כגון: רפואה שלמה, CSI, CSI: מיאמי ועוד. הוא שיחק בתפקיד קופר לי במשך שישה פרקים בסדרה מגרש ביתי ב 2005 עד 2006.

בשנת 2002 כיכב טרוקו בסרט "אדון המשאלות 4: הנבואה התגשמה". ב-2004 שיחק בסרט הטלוויזיה "רומנטיקה מושלמת" לצד דסטין מיליגן. ב 2005 הוא הצטרף לסדרה "בטלסטאר גלקטיקה" בתור סמואל ט. אנדרס המכונה "לונגשוט" - שחקן פירמידה מפורסם שהפך למנהיג המחתרת בקאפריקה. לאחר היעלמותה של אשתו קארה "סטארבאק" ת'רייס הוא מצטרף לשורות הצבא כקצין, והופך לטייס ראפטור ווייפר. מתגלה כסיילון לאחר חזרתה. לאחר שנורה בראשו הוא הופך להייבריד ושולט בתפקודה של גלקטיקה ומטיס את גלקטיקה וספינות הצי הריקות אל השמש.

טרוקו גם השתתף בסרט הטלוויזיה "בטלסטאר גלקטיקה: התוכנית" ובסדרת הרשת: "בטלסטאר גלקטיקה: המחתרת".

בשנת 2008 השתתף כאורח בסדרות של רשת NBC: "חוק וסדר: מדור מיוחד" ו"המפץ הגדול" ובסדרה של רשת ABC - "קאסל" בשנת 2010. בערוץ USA השתתף בסדרה "Fairly Legal". בשנת 2011 השתתף טרוקו בסדרה "איך פגשתי את אמא" ב-7 פרקים.

בשנת 2014 שיחק בתור בילי, אחיה של מולי פארקר (טרישה הלפר) בסדרת הפשע האמריקאית "איזו מן שוטרת" ברשת ABC, שבוטלה לאחר עונה אחת. 

בשנת 2016 שיחק בסרט "שקט". בשנת 2017 שיחק בסרט "The Bye Bye Man", אימה-על-טבעית לצד קארי-אן מוס, ושיחק בסדרה של נטפליקס "הפוכים" בכיכובה של קתי בייטס. ב-2018 השתתף בסרט "לצוד את האויב", לצד ג'רארד באטלר. ב-2019 גילם את אית'ן מרפי בעונתה השלישית של סדרת הדרמה הרפואית "הרופא הטוב" ברשת ABC. 

בשנת 2021 החל טרוקו לשחק בסדרת הטלוויזיה העל-טבעית "טקס חצות" שיצר מייק פלנקאן עבור נטפליקס. 

בשנת 2022 החל לשחק בסדרה הדרמה והמשטרה "כבאי קליפורניה" של רשת CBS; שם גילם את דמותו של לוק לאון. 

בשנת 2023 הוא שיחק במיני-סדרת האימה "נפילת בית אשר" שיצר מייק פלנגן לשירות הסטרימינג של נטפליקס ומבוסס על הסיפור הקצר באותו שם מאת אדגר אלן פו. 

טרוקו הוא גיטריסט בלהקה "Simpleworld".

==חיים אישיים==
ב-2 בדצמבר 2007, טרוקו היה מעורב בתאונת דרכים ביחד עם חברו כאשר מכונית הפרארי 360 בה נהגו בדרך מדינת קליפורניה מספר 1 במאליבו, קליפורניה התהפכה. טרוקו נפצע קשה בתאונה וסבל משברים בעמוד השדרה בעוד חברו לא נפגע כלל. הוא העיד כי בעקבות פציעתו הוא איבד תחושה בזרועותיו. הוא חולץ במסוק ונותח בהצלחה.

טרוקו נשוי לשחקנית סנדרה הס.

==קישורים חיצוניים==

* 

קטגוריה:שחקני קולנוע וטלוויזיה אמריקאים
קטגוריה:גיטריסטים אמריקאים
קטגוריה:בוגרי אוניברסיטת סנטה קלרה
קטגוריה:אמריקאים שנולדו ב-1970
יורגוס לאפקאס

יורגוס לאפקאס (ביוונית: Γιώργος Λαύκας; 1919 – 1972) היה מלחין יווני של מוזיקת לאיקו ורבטיקו, זמר ונגן בוזוקי.

==ביוגרפיה==
יורגוס לאפקאס נולד במטאמורפוסי בלקוניה בשנת 1919. לפי מקורות אחרים - נולד ב-1924.
בימי הכיבוש הגרמני, בשנת 1943 נסע לאתונה ללמוד אגרונומיה, אולם לבסוף הקדיש את עצמו לקריירה מוזיקלית.
לפי מידע שמסר טאסוס סחורליס, עבד בהתחלה כנגן בוזוקי וכזמר במועדון איפובריכיו ברחוב דליורגי 47 באתונה, שם כתב גם את שירו הראשון - סביליאנה, אותו הקליט בשנת 1945. בהמשך הופיע (לפי ג.מאניסאלי) במועדוני "פיניקס" ו"בוזוקי" (בפינת הרחובות סולונוס ומברומיכאליס). כמה משיריו כמו "ולנציאנס", "סיבילאנס" - התפרסמו בביצועה של הזמרת סטלה חסקיל.
בשנת 1961 ניגן עם תזמורת במועדון "קומפרסיטה". כעבור שנתיים ב-1963 שר עם צאוסאקיס במועדון אחר ברחוב ווליאגמני.ב-1968 ניגן עם התזמורת ב"Joy of Kessariani". 

עד יום מותו בשנת 1972 ניגן בתזמורות שונות והלחין שירים, רובם למילים של ס.ציליוורדיס.
עם מבצעי שיריו נמנו גם סטליוס קזנדזידיס (Το ταξίδι τής ζωής - טו טקדסידי טיס זואיס) ("מסע החיים")(מילים: נ.מתניטיס),Βαριά θλιμμένος ואריה תלימנוס ("בעצב כבד") (מילים: חרלמבוס וסיליאדיס) ואחרים), סוטיריה בלו, לוקאס דראלאס 
(Σε καταραμένες στράτες "בהליכות ארורות" או "σκαλοπάτι σκαλοπάτι" "סקאלפואטי סקאלפואטי" (צעד צעד במדרגות), (מילים:חרלמבוס וסיליאדיס) ואחרים.

==קישורים חיצוניים==
 
* [http://www.youtube.com/watch?v=KJdtxwQ4SJg&feature=related "בתא מס. 13" בביצוע המלחין - באתר יו טיוב]
* [http://www.youtube.com/watch?v=BBGnWiB0KmQ&feature=related "כמו טחנת רוח - סאן אנמומילוס - בביצוע המלחין- באתר יו טיוב]

קטגוריה:מלחינים יוונים
קטגוריה:נגני בוזוקי
קטגוריה:זמרים יוונים
קטגוריה:יוונים שנולדו ב-1919
קטגוריה:יוונים שנפטרו ב-1972
איטליה מאריטימה

המשרדים ההיסטוריים הקודמים של חברת "איטליה מאריטימה" (לויד טריאסטינו) בטריאסטה.
איטליה מאריטימה (באיטלקית: Italia Marittima) היא חברת ספנות הפועלת מטריאסטה שבאיטליה ומהווה חלק מהתאגיד "אוורגרין מארין" (Evergreen Marine Corporation).

==תולדותיה==
החברה נוסדה בשם אוסטר-רייכישר לויד (Österreichischer Lloyd, "לויד האוסטרי") ב-1836. היא הפכה במרוצת השנים לאחת מחברות הספנות הגדולות בעולם, ועד 1918 הובילו אוניותיה את עיקר סחר החוץ והנוסעים של אוסטרו-הונגריה. החברה קיימה הפלגות סדירות מטריאסטה למזרח הקרוב, הודו, סין והמזרח הרחוק, ברזיל, ארצות הברית וצפון אירופה. כמו כן הייתה היא אחת מחברות הספנות הראשונות שהפעילה אוניות קיטור.

ב-1919, עם התפרקות האימפריה האוסטרו-הונגרית וסיפוח טריאסטה לאיטליה, הוחלף שם החברה ל-לויד טריאסטינו (Lloyd Triestino). באותה תקופה נעשו בחברה שינויים מבניי ם מקיפים, שנועדו לחלצה מן ההפסדים הכספיים שנגרמו לה במלחמת העולם הראשונה. לקראת סוף שנות השלושים שבה "לויד טריאסטינו" להיות מעצמת ספנות עולמית, המפעילה צי של 85 אוניות ו-17 קווים אל אסיה, אפריקה ואוסטרליה. בשנות הארבעים סבלה החברה קשות מפגעי המלחמה, במהלכה איבדה 68 אוניות ו-1,000 קצינים ומלחים. בסיום המלחמה מנה צי החברה 5 אוניות בלבד, אך היא התאוששה בהדרגה וב-1956 כבר הפעילה 31 אוניות.

ב-1993 נכנסה החברה לשותפות עם ענקית הספנות הטאיוואנית "אברגרין מארין". במרוצת השנים התהדקה עוד יותר השותפות המוצלחת, וכיום היא כוללת גם האטסו מארין בע"מ, חברת הספנות של אוורגרין הפועלת מבריטניה.

ב-1 במרץ 2006 הוחלף רשמית שמה של לויד טריאסטינו ל-איטליה מאריטימה, והתחילית בשמן של האוניות שונתה מ- LT ל-Ital.

==קישורים חיצוניים==

* 
* רשימת האוניות של לויד טריאסטינו בתוך: [http://www.theshipslist.com/ships/lines/lloydtriestino.shtml The Ships List]
* [https://sfathayam.com/רשימת-הידיעות-לפי-נושאים/#חברות-ספנות-1948-1917 ידיעות עיתונאיות היסטוריות על חברת "לויד טריאסטינו"] בתוך: "שפת הים" - ים וספנות בעיתוני ההשכלה, התחייה והיישוב, 1948-1856.

קטגוריה:חברות ספנות
ויתן לך

וְיִתֶּן לְךָ היא תפילה הנאמרת במוצאי שבת, מיד לאחר תפילת ערבית, או אחרי הבדלה, מורכבת מלקט של פסוקי ברכה והצלחה, ונאמרת כדי לפתוח את השבוע החדש, בסימן טוב. המנהג מוזכר בספרים כל בו ואבודרהם. רבי אברהם בן נתן בספרו המנהיג אומר: "מנהג כל ישראל לומר "ויתן לך", וכל הפסוקים של ברכות, כדי שיתברכו בשבת הבאה (בשבוע הבא), ומעתה ועד עולם".

== סדר התפילה ==

יש כמה נוסחאות לתפילה (עיין לקמן במנהגים). הכי ידוע הוא הנוסח של אשכנז המזרחי, והוא המתואר כאן.

התפילה פותחת בברכתו של יצחק ליעקב . 

לאחר מכן ברכת יעקב למנשה ואפרים .

בהמשך ברכת משה לבני ישראל בתחילת פרשת דברים .

פסוקים מתוך מעמד הברכה בפרשת כי תבוא (שלא כסדר הפרשה) .

פסוק הברכה למי שמקיים את מצוות שמיטת כספים . 

פסוק הסיום מברכת משה לבני ישראל בפרשת וזאת הברכה . 

לאחר מכן לקט פסוקים מנביאים וכתובים, הכולל בין שאר הפסוקים, גם שלוש הפוכות (פסוקים העוסקים בהפיכת אבל לששון), שלוש פדויות (פסוקים העוסקים בפדיון מצרה), ושלוש שלומות (פסוקים העוסקים בשלום). צירוף הפסוקים הללו לתפילה הוא על פי המלצתו של רב הונא בר אמי בשם רבי פדת בשם רבי יוחנן האומר בנושא הטבת חלום: 

התפילה מסתיימת באגדת רבי יוחנן מתוך מסכת מגילה 

רבי יצחק בן אריה יוסף דוב בסידורו עבודת ישראל מסביר את הסיבות להכנסת אגדת רבי יוחנן לתפילה "ויתן לך".

# 
# 

== מנהגים ==
ישנם מנהגים שונים לגבי זמן האמירה. יש האומרים את התפילה בתוך תפילת ערבית, יש האומרים לאחר התפילה לפני הבדלה, ויש האומרים אחרי הבדלה.

בקהילות אשכנז המערביות, אומרים נוסח מקוצר של ויתן לך, הכולל רק חלק מהפסוקים. אצל יהודי איטליה יש עוד סדר לפסוקים, ויש סדר נוסף בנוסח רומניא.

מנהג חסידי לומר את "ויתן לך" בזוגות (2 אנשים יחדיו), והמהדרים מצביעים זה על זה, באומרם "ברוך אתה בעיר, ברוך אתה בשדה...". מסופר כי האר"י הקדוש, למרות שנהג לומר בדרך כלל את "ויתן לך" בביתו, כאשר התפלל בבית הכנסת האשכנזי, אמר את התפילה בבית הכנסת כמנהג המקום.

מסופר כי האדמו"ר מגוסטינין היה אומר: "איני יודע איך באפשרות איש ישראל שיהיה לו פרנסה בימות השבוע אם אינו אומר פסוקי "ויתן לך" במוצאי שבת".

== קישורים חיצוניים ==

* תפילת "ויתן לך" ב

== הערות שוליים ==

קטגוריה:תפילות ביהדות
קטגוריה:מוצאי שבת
טרוקטוליט

טְרוֹקְטוֹלִיט הוא סלע יסוד פלוטוני מאפי גס גביש המורכב מכמויות משתנות של אוליבין ופלגיוקלז סידני (לברדוריט, בייטאוניט או אנורתיט) ועד 5% פירוקסן, וכמויות זעירות של ביוטיט, הורנבלנדה, מגנטיט ומינרלים סולפידיים, אך אף פעם לא קוורץ. הסלע הוא סוג של גברו או אנורתוזיט (תלוי באחוז הפלאגיוקלאז) שהוא עשיר באוליבין ודל בפירוקסן. עם זאת, שלא כמו גברו, הטרוקטוליט אינו מקביל בהרכבו לנתך הסלעים של פרידוטיט. משום כך הטרוקטוליט הוא בהכרח סלע הצטברות של גבישים מתוך מאגמה בתהליך של גיבוש מפריט.

לפלגיוקלז המהווה את עיקר הסלע יש בדרך כלל, גוון לבן שקוף עד חלבי בעוד שלגבישי האוליבין יש גוון חום דבש. האוליבין יכול לעבור התמרה חלקית או מלאה לסרפנטין, תהליך הגורם ליצירת כתמים בגוון אדום, ירוק, חום, צהוב או שחור על הרקע הבהיר של הפלגיוקלז בדומה לעור המנומר של דג הטרוטה, ומכאן שם הסלע במקור בגרמנית: Forellenstein - "אבן הטרוטה". השם הגרמני שימש מקור לשם המדעי של הסלע - ביוונית טרוקטס (τρώκτης) הוא טרוטה.

==סוגי הטרוקטוליט==
*לויקוטרוקטוליט (Leucotroctolite - "טרוקטוליט בהיר") - בין 50% ל-70% פלגיוקלז ובין 15% ל-30% אוליבין. המינרל אוגיט מצוי בסלע בריכוז של פחות מ-5%.
*טרוקטוליט רגיל (Normal Troctolite) - בין 40% ל-65% פלגיוקלז ובין 20% ל-40% אוליבין. המינרלים הנלווים הם כאמור פירוקסן (פחות מ-5%), הורנבלנדה (פחות מ-5%), ביוטיט (עד 8%), אילמניט (בין 2% ל-5%) ואפטיט.
*טרוקטוליט בעל מרקם משתנה (Varied-textured Troctolite) - מכיל עד 25 אחוז תכלילים של גנייס וסולפידים. גבישי הפלגיוקלז גדולים במיוחד (כמה ס"מ). סוג זה מכיל כמה רבה יותר של ביוטיט, הורנבלנדה ואפטיט מהטרוקטוליט הרגיל, כמו כן יש גבישי טרמוליט, כתוצאה מהתמרה של אוגיט. מגנטיט, הנדיר בטרוקטוליט הרגיל, נפוץ יותר בסוג טרוקטוליט זה.
*טרוקטוליט נמרי (Leopard Troctolite) - מכיל בנפח עד 50% סולפידים.

==מקור ותפוצה==
בדומה לגברו, הטרוקטוליט נוצר בקרום הימי ומתגלה ביבשה כתוצאה מכיסוי (Obduction - מצב בו לוח טקטוני אחד מטפס על לוח טקטוני אחר) כדוגמת תהליך האורוגנזה. כמו כן מופיעים סלעי הטרוקטוליט בקרום היבשתי כמחדרים פלוטוניים יחד עם גברו, נוריט וסלעים אולטרה-מאפיים אחרים.

מקומות בהם ניתן למצוא טרוקטוליט כוללים את המחדרים הפלוטוניים כדוגמת מתחם וינדימורה (Windimurra Igneous Complex) מעידן הארכאיקון שבאוסטרליה המערבית; במרבץ סולפידים המגמטיים של הניקל-נחושת-קובלט של מפרץ וויזי (Voiseys Bay) בצפון חצי האי לברדור בקנדה; במתחם סטילווטר (Stillwater igneous complex) במונטנה שבארצות הברית; ובמחדר רום, מחדר פלוטוני מהשלישון באי רום (Rùm) שבאיים ההברידיים הפנימיים שבסקוטלנד. טרוקטוליט נמצא גם בשונית מרנסקי שבמתחם בושוולד בדרום אפריקה; ובאופיוליט של מתחם ליזרד שבחצי האי ליזרד (Lizard Peninsula) המכונה גם בקצרה "הלטאה" (The Lizard – השם באנגלית הוא כנראה תעתיק מקורנית ואין לו קשר לזוחל) בקורנוול, שבאנגליה.

טרוקטוליט נמצא לא רק בכדור הארץ אלא גם על הירח. תהליכים טקטוניים וסייסמיים שפעלו בירח עד לפני כ-2.5 מיליארד שנה הביאו ליצירתם של סלעי טרוקטוליט, כמו גם גברו, נוריט ובזלת. כך למשל בנוי הקיר החיצוני של מכתש אריסטרכוס מטרוקטוליט. סלע טרוקטוליט במשקל 155 גרם שהובא מהירח במשלחת אפולו 17 וקיבל את הסימון 76535 כונה הדגימה המעניינת ביותר שהגיעה מהירח.

==קישורים חיצוניים==

* 

==הערות שוליים==

קטגוריה:סלעים
קטגוריה:סלעי יסוד
קטגוריה:סלעים פלוטוניים
סנטיאגו דה קובה (אלבום)

סנטיאגו דה קובה הוא אלבום הסולו השני של המוזיקאי והזמר הישראלי מיכה שטרית, שיצא בשנת 2001.

==רשימת השירים==
כל השירים נכתבו והולחנו על ידי מיכה שטרית, מלבד היכן שמצוין אחרת.
# מקצב של שחורים בקובה – (מילים: פדריקו גארסיה לורקה, תרגום: רמי סערי, לחן: מיכה שטרית ואמיר צורף) 4:38
# נמנע ממך – 4:43
# לב של פרא – (לחן: מיכה שטרית, יזהר אשדות וטל מטמור) 4:06
# אסקימו – 3:03
# משעמם – 7:18
# לאט לאט – (לחן: מיכה שטרית ויזהר אשדות) 4:45
# יחלוף – 4:41
# מריקואנה – 5:29
# אבק שוקע – 4:29
# שם יש ים – (לחן: מיכה שטרית ויזהר אשדות) 3:58

==משתתפים==
*מיכה שטרית - שירה, גיטרות, קלידים, עיבודים
*יזהר אשדות - גיטרות, בס, קלידים, תכנות קצב, שירה, עיבודים, הפקה מוזיקלית, מיקס
*טל מטמור - קלידים, גיטרות, בס, תכנות קצב, שירה, עיבודים, מיקס, טכנאי הקלטה
*מיקי הררי - גיטרות, בוזוקי, מנדולינה, עיבודים
*משה לוי - עיבודי מיתרים וכלי קשת
*יהודה עדר - גיטרות, עיבודים
*רביב גזית - פסנתר, קלידים, עיבודים
*אמיר צורף - קלידים, גיטרות וקולות
*יוסי פיין - בס
*זוהר פרסקו - תופים וכלי הקשה
*גיל דור - גיטרות
*גל סיון (ג'יימס) - תופים
*הילה אפשטין - צ'לו
*חן שהנר - כינור
*רחל רינגלשטיין - כינור
*קרין זוקמן - ויולה
*אלון אולארצ'יק - גיטרה חשמלית, סמפלר
*חיים לרוז - בס
*פליקס מזרחי - כינורות
*ערן פורת - תופים
*עודד כפרי - מצילות
*רן שם טוב - גיטרה חשמלית
*יצחק קלפטר - גיטרה חשמלית
*ממלו ג'טנופולוס - חצוצרה
*ז'אן פול זימבריס - כלי הקשה
*הדר גולדמן - ויולה, ויולה חשמלית
*קוב - -ראפ
*אלידע רמון – טכנאי הקלטה, מיקס

==קישורים חיצוניים==

* [http://michashitrit.bandcamp.com/album/--4 האלבום להאזנה] בעמוד הבנדקאמפ של מיכה שטרית

קטגוריה:אלבומי 2001
קטגוריה:אלבומי מיכה שטרית
קטגוריה:אלבומים בעברית
קטגוריה:אלבומים שהופקו על ידי יזהר אשדות
קטגוריה:אלבומי חברת הד ארצי
רון בריימן

רון בריימן (נולד ב-1946) הוא מדען ואיש אקדמיה ישראלי, ד"ר לכימיה אורגנית, יו"ר לשעבר של חוג הפרופסורים לחוסן מדיני וכלכלי ופובליציסט.

== ביוגרפיה ==
נולד ב-1946 בתל אביב. הוא נצר למייסדי תל אביב ודור שישי בארץ ישראל. שירת בצה"ל והגיע לדרגת רס"ן במילואים. פרסם מאות מאמרים בעיתונים ובאתרי אינטרנט חדשותיים רבים. המאמרים עוסקים בתחומים אקטואליים ובהערכת סיכונים, תחבורה ואיכות הסביבה.

בריימן הוא בעל תואר דוקטור בכימיה אורגנית ממכון ויצמן למדע ומשמש כמרצה לניהול בטיחות והערכת סיכונים בפקולטה להנדסה של אוניברסיטת אריאל (שם הוא גם חבר בחבר הנאמנים). בעבר לימד גם במכללה האקדמית נתניה, במכללת הדסה בירושלים ובמוסדות אקדמיים אחרים.

===פעילות פוליטית===
חבר פעיל בחוג הפרופסורים לחוסן מדיני וכלכלי. בשנים 1995–2008 שימש כדובר החוג ובשנים 2001–2005 היה היושב ראש שלו, כולל בתקופת יישום תוכנית ההתנתקות.

ממקימי מפלגת התקווה ודובר המפלגה. לקראת הבחירות לכנסת השמונה עשרה נבחר למקום השני ברשימתה לכנסת ושובץ במקום השמיני ברשימת האיחוד הלאומי ולא נכנס לכנסת. לקראת הבחירות לכנסת התשע עשרה הוא נבחר במקום הרביעי ברשימת התקווה לכנסת.

בריימן הוא אב לשלושה.

==קישורים חיצוניים==

* [https://www.inn.co.il/News/Tag.aspx/13432 מאמרי רון בריימן], באתר "ערוץ 7"
* [http://www.ynet.co.il/tags/רון_בריימן מאמרי רון בריימן], באתר "ynet"
* [http://www.nrg.co.il/gevanew/owa/MORE.OPINIONS?pWriterID=5921903 מאמרי רון בריימן], באתר "nrg"
* [http://www.nfc.co.il/blog/eran/ מאמרי רון בריימן], באתר "News1"

==הערות שוליים==

קטגוריה:סגל אוניברסיטת אריאל בשומרון: הנדסה
קטגוריה:פובליציסטים ישראלים
קטגוריה:פעילים פוליטיים ישראלים
קטגוריה:משפחת שלוש
קטגוריה:בעלי תואר דוקטור ממכון ויצמן למדע
קטגוריה:ראשי חוג הפרופסורים לחוסן מדיני וכלכלי
קטגוריה:סגל המכללה האקדמית נתניה
קטגוריה:ישראלים שנולדו ב-1946
נופל וקם - סיפורה של שב"ק ס'

"נופל וקם - סיפורה של שב"ק ס'" הוא סרט תיעודי קולנוע ישראלי אודות להקת שב"ק ס', בבימויו של ירון בן נון, ובמרכזו שחרור האלבום כנען 2000 ומסע ההופעות בעקבותיו. הסרט נקרא כך בעקבות השיר "נופל וקם" המופיע באלבום כנען 2000. הסרט הופק על ידי חברת ההפקות קונטרול Z עבור הרשות השנייה לטלוויזיה ורדיו.

==תיאור הסרט==
להקת שב"ק ס', משחררת את האלבום הרביעי שלה, כנען 2000. האלבום שונה מקודמיו, בשל המסרים המורכבים שבו, לעומת השירים הקלילים שאפיינו את אלבומי הלהקה הקודמים. כמו כן, הרכב הלהקה שונה- הסולן נמרוד רשף עזב את הלהקה, ולעומת זאת חזרו אליה מירו וחמי.

האלבום זוכה להצלחה, אך סיבוב ההופעות שנלווה אליו אינו מושך קהל, לאכזבתם של החברים. הסרט עוקב אחרי חברי הלהקה, ביחד ולחוד, בתקופה הזו וגם בקריירה המוזיקלית שלהם לאחר התפרקות הלהקה, עם הקמת ההרכב חלוצי החלל והצלחת אלבום הסולו של מוקי, 'שמע ישראל', וכן בהמשך- איחוד הלהקה. 

הסרט עוסק, באופן עקיף, בסצנת המוזיקה בארץ, ובקשיים הכלכליים הכרוכים בפרנסה ממוזיקה בישראל.

בסרט משולבות הקלטות של הלהקה מכל הזמנים.

==משתתפים==
חברי הלהקה
*מוקי
*פילוני
*מירו
*חמי
*פלומפי B
*ג'יימס
*דוידי
*נמרוד רשף

נוספים
* פישי הגדול
* יוסי פיין
* חיים שמש
* בנימין נתניהו
* יואב קוטנר

==ביקורות==
הביקורות משבחות את התמדתו של הבמאי בתיעוד הלהקה וחבריה, ואת החשיפה שהסרט מעניק למתרחש מאחורי הקלעים במוזיקה הישראלית, בהתחשב בכך שמעט סרטים הופקו על הנושא. לעומת זאת, קיימת ביקורת על כך שהבמאי הכניס עצמו לתוך הסרט, ולא ברורה מערכת היחסים בין הבמאי לחברי הלהקה.

==קישורים חיצוניים==
* 

* יובל ברוסילובסקי, [http://www.glz.co.il/newsArticle.aspx?newsid=49726 נופלים וקמים] מתוך אתר גלי צה"ל
* 
* 

קטגוריה:סרטים תיעודיים ישראליים
קטגוריה:סרטי 2009
קטגוריה:מוזיקה ישראלית: סרטים תיעודיים
קטגוריה:סרטים ישראליים משנת 2009
וודז'יסלאב שלונסקי

וודז'יסלאב שלונסקי (בפולנית: Wodzisław Śląski) היא עיר בדרום פולין הנמצאת בפרובינציית שלזיה באזור גאוגרפי המכונה שלזיה עלית. היא מונה כ-50,000 תושבים (עדכני לשנת 2021) ומהווה בירת מחוז וודז'יסלאב. הייתה בעבר חלק מפרובינציית קטוביץ (בחלוקה בין השנים 1975–1998). היא גובלת בצ'כיה ושוכנת 290 ק"מ דרומית לבירה ורשה ו-100 ק"מ מערבית לעיר קרקוב.

==היסטוריה==
===סוף ימי הביניים===
שם העיר מקורו בשמו של הדוכס הפולני ולדיסלאב אופולה (Władysław Opolski), אשר הקים את העיר ומימן את המנזר בוודז'יסלאב בשנת 1257. לעיר מקורות קדומים יותר כבר מהמאה ה-10 ומהמאה ה-11, כאשר באותן תקופות ישבו באזורה שלושה יישובים סלאבים שהתמזגו לעיר אחת. בתחילה התיישבותה היגרו לעיר מתיישבים גרמנים רבים ממזרח אירופה. כמו יישובים רבים בפולין קיבלה העיר את זכויות מגדבורג קצת לפני שנת 1257 (התאריך המדויק אינו ידוע) והפכה חלק ממלכת פולין. בשנת 1327 יחד עם כל שלזיה הפכה לרכושו של כובש הכתר הבוהמי. העיר המשיכה לגדול ולהתפתח והפכה למרכז מסחרי גדול באזורה. במאה ה-15, חברי התנועה ההוסיטית החריבו את העיר. בשנת 1526 הכריזו הבוהמים על העיר שהיא תחת סמכותה של בית המלוכה בית הבסבורג האוסטרי.

===תחילת העידן המודרני===
במאה ה-16 ובמאה ה-17, בזמן מלחמת 30 השנים הייתה העיר חלק מאימפריית הבסבורג. לאחר מלחמת 30 השנים העיר נחרבה. בשנת 1740, בתחילת המלחמות השלזיות בין פרוסיה לאוסטריה על השליטה בשלזיה, וודז'יסלאב סופחה לפרוסיה ועם סיום הקרבות בשנת 1963 אוסטריה הכירה בכך גם כן. כריית פחם הפכה להיות חלק חשוב מכלכלת וודז'יסלאב בתחילת המאה ה-19.

===המאה ה-20===
לאחר סיום מלחמת העולם הראשונה בשנת 1918, שטח שלזיה חולק בין הרפובליקה הפולנית השנייה ולבין גרמניה ואזור שלזיה עלית. בפעם הראשונה מאז שנת 1526 שבה העיר לשליטה פולנית, תחת מחוז שלזיה.

ערב מלחמת העולם השנייה חיו בעיר כ-2,400 יהודים, מתוך כ-6,890 תושבים. עם כיבוש העיר בידי הגרמנים, התעללו אלו ביהודיה בפומבי, ולקחו אותם לעבודות כפייה, וביוני 1940 ריכזו אותם בגטו, בו שוכנו גם יהודים רבים מיישובי הסביבה. ב-20 בספטמבר 1942, ערב יום כיפור, שולחו רוב יהודי הגטו למחנה ההשמדה טרבלינקה. בנובמבר 1942 חוסל הגטו בעיר, ובתיו נשרפו.

עם סיום מלחמת העולם השנייה העיר חזרה לשליטה גרמנית כחלק מהשטחים שכבשה גרמניה מפולין. ב-22 בינואר 1945, הסתיימה צעדת המוות של יהודים מרשת מחנות הריכוז וההשמדה אושוויץ-בירקנאו, הרחוקה כ-56 ק"מ מהעיר וודז'יסלאב שלזיה. במסגרת הצעדה נהרגו כ-15,000 אסירים. משם הועברו ברכבות משא למחנות שונים (גרוס-רוזן, בוכנוואלד, דכאו ומאוטהאוזן).
במרץ 1945, הצבא הסובייטי הגיע לקרבת לעיר. 80% מהעיר נחרב במהלך המלחמה. ב-26 במרץ 1945 שבה העיר להיות תחת חסות פולין.
מסלול צעדת המוות ממחנות אושוויץ

==חינוך וספורט==
מוסדות חינוך:
* 19 גני ילדים
* 13 בתי ספר יסודיים
* 4 גימנסיות
* 5 תיכונים
* 2 מכללות

מוסדות ספורט:
*אודרה וודז'יסלאב - קבוצת כדורגל

==קישורים חיצוניים==

* 
* 
* [https://web.archive.org/web/20180513201600/http://moreshet.pl/he/node/182 וודז'יסלאב] ב[https://web.archive.org/web/20151026025431/https://web.archive.org/web/20180513201600/http://moreshet.pl/ אתר מרכז מורשת יהדות פולין]
* 
* 
* 

קטגוריה:שלזיה (פרובינציה): ערים
קטגוריה:קהילות יהודיות בפולין
קטגוריה:גטאות בפולין
קטגוריה:יישובים שהוקמו במאה ה-13
עצב הריח

עצב הריח (בלטינית: Nervi olfactorius, באנגלית: Olfactory nerve; נהוג לסמנו: CN I) הוא זוג עצבי הגולגולת הראשון, המוביל את תחושת הריח מחלל האף.
 
זהו עצב הגולגולת הקצר ביותר. עצב הריח ועצבי הראייה הם שני עצבי הגולגולת היחידים שיוצאים ישירות מהמוח הגדול, ואין להם כל נגיעה לגזע המוח. עצב הריח הוא בעל יכולת התחדשות והוא עצב התחושה היחידי בגוף שאיננו עובר הצלבת שמאל-ימין (Decussation). לכן, תחושת ריח שמקורה מנחיר ימני תגיע אל המיספירת המוח הימנית, וריח מנחיר שמאלי יגיע אל המיספרת המוח השמאלית - בניגוד לכל יתר החושים, בהם יש הצלבה. 

בסיומו, העצב מתעבה בחלל האף לצורה המכונה "פקעת ההרחה" (Olfactory bulb) בתוך עצם הכברה. מהפקעת יוצאים סעיפים אל התאים האולפקטוריים (Olfactory cells), שהם כימורצפטורים ברקמת האף, אשר חשים בשינויים בריכוזי חומרים שונים, ומעבירים מידע זה בצורת דחף עצבי.

==קישורים חיצוניים==

קטגוריה:ערכים שבהם תבנית בריטניקה אינה מתאימה
ריח
קטגוריה:ריח
ריצת 60 מטר משוכות

ריצת 60 מטר משוכות היא ריצה במסגרת מקצועות האתלטיקה הנערכת בדרך כלל בתחרויות באולם. המתחרים בריצה זאת רצים לאורך מסלול של 60 מטר וצריכים לעבור 5 משוכות רגילות. 

== שיא עולם ==
* שיא העולם לנשים שייך לדיוויין צ'רלטון () - 7.65 שניות.
* שיא העולם לגברים שייך לגרנט הולוואי () - 7.27 שניות.

== שיא יבשתי ==
מעודכן 2 ביולי 2024
{| border="1" cellpadding="4" cellspacing="0" align="center" style="border:1px solid #aaa; border-collapse:collapse"
!rowspan=2| אזור 
! colspan="3" bgcolor="#87CEEB"| אתלטיות	 
! colspan="3" bgcolor="#ADD8E6"| אתלטים
|-
! bgcolor="#87CEEB"| תוצאה (שניות)
! bgcolor="#87CEEB"| אתלטית
! bgcolor="#87CEEB"| מדינה
! bgcolor="#ADD8E6"| תוצאה (שניות) 
! bgcolor="#ADD8E6"| אתלט
! bgcolor="#ADD8E6"| מדינה
|-
| אוקיאניה || 7.73 || סאלי פירסון || || 7.73 || קייל וונדר קויפ || 
|-
| אירופה 
| 7.68 
| סוזנה קאלור 
| 
| 7.30
| | קולין ג'קסון 
| | 
|-
| אמריקה הדרומית || 7.91 || איווט לואיס || || 7.60 || מרסיו דה סוזה || 
|-
| אמריקה הצפונית, מרכז אמריקה והאיים הקריביים 
| bgcolor="#FFE59F"| 7.65 (שיא עולם)
| bgcolor="#FFE59F"| דיוויין צ'רלטון
| bgcolor="#FFE59F"| 
| bgcolor="#FFE59F"| 7.27 (שיא עולם) 
| bgcolor="#FFE59F"| גרנט הולוואי 
| bgcolor="#FFE59F"| 
|-
| אסיה || 7.82 || אולגה שישיגינה || || 7.41 || ליו שיאנג || 
|-
| אפריקה || 7.75 || טובי אמוסן || || 7.52 || שון בוונס || 
|-
|}

==קישורים חיצוניים==

קטגוריה:אתלטיקה: ריצות קצרות
ויקקה

מחוז וִיקֶקֶה (בטטום: Vikeke) הוא מחוז השוכן על החוף הדרומי של המדינה מזרח טימור. האוכלוסייה במחוז מונה 65,245 אנשים שחיים בשטח של 1,781 קמ"ר. המחוז גובל במחוזות באוקאו מכיוון צפון, לאוטם ממזרח ומנטוטו ממערב. מחוז זה הוא הגדול ביותר מבחינת שטח מכל שאר המחוזות במדינה.

===גזרות===
המחוז מחולק ל-6 גזרות מרכזיות והן:
* לקלוטה (באנגלית: Lacluta) (מס' תושבים: 5,853, שטח: 416.54 קמ"ר)
* אוסו (באנגלית: Ossu) (מס' תושבים: 15,612, שטח: 427.17 קמ"ר)
* אוטו לארי (באנגלית: Uato-Lari) (הייתה ידועה בזמן הכיבוש הפורטוגזי בטימור בתור לאכה (Leça) ובטטום: Watulari) (מס' תושבים: 16,972, שטח: 294.13 קמ"ר)
* אוטו קאראבאו (באנגלית: Uato Carabau) (בטטום: Watucarbau) (מס' תושבים: 7,212, שטח: 131.66 קמ"ר)
* ויקקה (באנגלית: Viqueque) (מס' תושבים: 24,387, שטח: 610.9 קמ"ר)

==ראו גם==
* מחוזות מזרח טימור

==קישורים חיצוניים==

==הערות שוליים==

ויקקה
אמנון אחי נעמי

משתתפי התוכנית "שלושה בסירה אחת", [[1957<br />משמאל לימין: גבריאל צפרוני, שלום רוזנפלד, שמואל אלמוג, אמנון אחי נעמי ודן אלמגור]]
אמנון אחי נעמי (אהרונסון) (1925 – 2007) היה שדר רדיו, כותב תסכיתים בקול ישראל, מתרגם, תסריטאי, ופזמונאי. זכור בעיקר מהשתתפותו בתוכנית הסאטירה שלושה בסירה אחת.

==ביוגרפיה==
נולד בריגה, ובשנת 1935 עלה עם משפחתו לארץ ישראל. במלחמת העצמאות לחם בגדוד 54 של חטיבת גבעתי.

הוא החל לעבוד בקול ישראל כעורך תוכניות היסטוריות ותוכניות לנוער.

ב-1956 צירף אותו יצחק שמעוני לצוות התוכנית שלושה בסירה אחת שזכתה בהצלחה מסחררת בתקופה של ערוץ רדיו אחד (מלבד גלי צה"ל הצבאי). הוא המשיך בעריכת תוכניות ברדיו כמו: "אמנון אחי נעמי וידידיו", "פרופיל" ו"מסעותי עם אשתי", תרגם מחזות רבים וכתב תסריטים לקולנוע וטלוויזיה.

ב-1965 תרגם ועיבד את המחזה אדם הוא אדם של ברטולט ברכט שלעה בתיאטרון "אהל". באותה שנה גם תרגם את המחזה "קורטוב של דבש" שגם עלה ב"אהל" בבימוי ראובן מורגן, מחזה שנכתב על ידי המחזאית הבריטית שילה דילייני שהועלה לראשונה בלונדון ב-1958, כשהייתה בגיל 19.

ב-1967 השתתף בכתיבת התסריט של הסרט "האם תל אביב בוערת?" ("60 שעות לסואץ") (ביחד עם אלכס מימון ויעקב יגר).

ב-1972 כתב את המחזה לילדים "ת'תרופה ניתן לפיג'מה" שיצא בצורת תקליט בביצוע רבקה מיכאלי ללחניו של אריה לבנון. ב-2007, זמן קצר לפני מותו, עובד המחזה להצגה לילדים.

בשנות השמונים שימש כמבקר הספרות של השבועון "כותרת ראשית".

==קישורים חיצוניים==
* 
* [http://www2.tau.ac.il/theatre/view_pritim.asp?id=110 אמנון אחי נעמי], במערכת לחיפוש אנשי במה.
* [http://www.hanitheater.com/index.php?nav=perfomance&perfomance_num=1 ת'תרופה ניתן לפיג'מה] באתר "חני"
* [http://www.youtube.com/watch?v=4JxukjaptD4 השיר-ת'תרופה ניתן לפיג'מה] בביצוע רבקה מיכאלי ובנה

==הערות שוליים==

קטגוריה:שדרני רדיו ישראלים
קטגוריה:אנשי העלייה החמישית
קטגוריה:סגל קול ישראל
קטגוריה:סגל כותרת ראשית
קטגוריה:תסריטאי טלוויזיה ישראלים
קטגוריה:מתרגמים ישראלים
קטגוריה:ישראלים שנולדו ב-1925
קטגוריה:ישראלים שנפטרו ב-2007
Other Voices

Other Voices הוא אלבומה השביעי של להקת הרוק הפסיכדלי, הדלתות. סולני האלבום הם רובי קריגר וריי מנזרק, שהחליפו בתפקיד זה את ג'ים מוריסון שנפטר. הקלטת האלבום החלה בעת שהה מוריסון בחופשת חג בצרפת. השיר "Down on the Farm" היה אמור להיכלל באלבום הקודם, אך מוריסון לא רצה בזאת. לדבריו של הקלידן ריי מנזרק חלק מהשירים נוגנו בחזרות עם מוריסון בטרם יצא לפריז. שלושת חברי הלהקה הנותרים הקליטו והוציאו את האלבום ללא מוריסון. האלבום לא יצא על גבי CD עד לשנת 2006, שבה יצא בהוצאת הלייבל Timeless Holland label יחד עם האלבום Full Circle. השיר הרביעי באלבום יצא כסינגל.

==רשימת שירים==
#In the Eye of the Sun (ריי מנזרק) - 4:48
#Variety Is the Spice of Life (רובי קריגר) - 2:50
#Ships w/Sails (קריגר/ג'ון דנסמור) - 7:38
#Tightrope Ride (מנזרק/קריגר) - 4:15
#Down on the Farm (מנזרק/קריגר) - 4:15
#I'm Horny, I'm Stoned (קריגר) - 3:55
#Wandering Musician (קריגר) - 6:25
#Hang on to Your Life (מנזרק/קריגר) - 5:36

===סגל===
#ריי מנזרק - שירה, קלידים, קלידי בס
#רובי קריגר - שירה, גיטרה, מפוחית פה
#ג'ון דנסמור - תופים

==קישורים חיצוניים==

קטגוריה:אלבומי הדלתות
קטגוריה:אלבומים באנגלית
קטגוריה:אלבומי חברת אלקטרה רקורדס
Full Circle

Full Circle הוא אלבומה השמיני של להקת הדלתות, שיצא בשנת 1972. זהו האלבום השני לאחר מותו של ג'ים מוריסון, והאחרון שהקליטו עד An American Prayer בשנת 1978. האלבום כולל את הלהיט האחרון של הלהקה, The Mosquito. בניגוד לאלבומיה הקודמים של הלהקה, צלילי הבס נוכחים בכל השירים באלבום. ב-2006 יצא האלבום על CD עם האלבום "הפוסט-מוריסון" הראשון של הלהקה, Other Voices.

==רשימת השירים==
#Get Up and Dance (רובי קריגר, ריי מנזרק) - 2:26
# 4 Billion Soul (קריגר) - 3:14
#Verdilac (קריגר, מנזרק) - 5:40
#Hardwood Floor (קריגר) - 3:38
#Good Rockin (קיי בראון) - 4:22
#The Mosquito (קריגר, מנזרק, ג'ון דנסמור) - 5:16
#The Piano Bird (ג'ק קונארד, דנסמור) - 5:50
#It Slipped My Mind (קריגר) - 3:11
#The Peking King and the New York Queen (מנזרק) - 6:25

==סגל==
*ריי מנזרק - שירה, קלידים, קלידי בס
*רובי קריגר - גיטרה, שירה
*ג'ון דנסמור - תופים, חליל
* צ'ארלס לויד - סקסופון טנור (3), חליל צד (7)

==קישורים חיצוניים==

קטגוריה:אלבומי הדלתות
קטגוריה:אלבומים באנגלית
קטגוריה:אלבומי חברת אלקטרה רקורדס
עצב הלשון והלוע

עצבי גולגולת 9-11:9 - עצב הלשון והלוע10 - העצב התועה11 - עצב הלוואי]]
עצב הלשון והלוע (בלטינית: Nervus glossopharyngeus, באנגלית: Glossopharyngeal nerve; נהוג לסמנו: CN IX) הוא זוג עצבי הגולגולת התשיעי.

זוג העצבים יוצא מגזע המוח משני צידי המוח המוארך, מעט פנימית לעצב התועה. 

==רכיבי העצב==
* רכיב תנועתי רצוני של אזור הזימים Branchial motor componentתנועה של שריר החרט והלוע Stylopharyngeus muscle - אשר מרים את הלוע בזמן הבליעה והדיבור.
* רכיב תנועתי פנימי Visceral motor componentעצבוב פאראסימפתטי לבלוטות מֵצַד האוזן (הפרוטידיות). 
* רכיב תחושתי פנימי Visceral sensory componentקבלת נתונים המגיעים מגופי עורק התרדמה (Carotid bodies) ומסינוס התרדמה (Carotid sinus), הכוללים לחץ חמצן, לחץ פחמן דו-חמצני ועוד.
*רכיב תחושתי כללי General sensory componentתחושה מהלוע העליון, מהחגורה הלימפטית על שם ולדייר, מהאוזן התיכונה (כולל הצד הפנימי של עור התוף, וכן מהשליש האחורי של הלשון. כמו כן תורם העצב את החלק התחושתי לרשת העצבים בלוע Pharyngeal plexus (העצב התועה תורם את החלק התנועתי לרשת זו).
*רכיב תחושתי מיוחד Special Sensory Componentטעם מהשליש האחורי של הלשון.

==סעיפי העצב==
* עצב עור התוף Tympanic nerve - מעצבב את התחושה מהאוזן התיכונה.
* סעיף החרט והלוע Stylopharyngeal branch - מעצבב את התנועה של שריר החרט והלוע.
* סעיף השקד Tonsillar branch - מעצבב את התחושה מהשקדים.
* סעיף אל סינוס עורק התרדמה - קבלת נתונים המגיעים מגופי עורק התרדמה (Carotid bodies) ומסינוס התרדמה (Carotid sinus), הכוללים לחץ חמצן, לחץ פחמן דו-חמצני ועוד.
* סעיף אל הלשון האחורית - תחושה וטעם מהשליש האחורי של הלשון.
* קישור אל רשת העצבים בלוע Pharyngeal plexus.
* קישור אל העצב התועה.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
לשון ולוע
קטגוריה:אוזן
קטגוריה:ראש-צוואר
קטגוריה:לשון